stanford-oval/wikipedia huggingface dataset:
แม่น้ำโรน

| แม่น้ำโรน |
| --- | --- |

ลักษณะทางกายภาพ
ปากน้ำ: ทะเลเมดิเตอร์เรเนียน
ความยาว: 813 กิโลเมตร
แม่น้ำโรน (อังกฤษ: Rhone river) เป็นแม่น้ำที่ไหลผ่านประเทศสวิตเซอร์แลนด์ไปยังทางมุมตะวันออกเฉียงใต้ของฝรั่งเศส โดยมีต้นแม่น้ำอยู่ที่สวิตเซอร์แลนด์ ที่ไหลมาจากสวิตเซอร์แลนด์ไปยังปากแม่น้ำที่ทะเลเมดิเตอร์เรเนียน แม่น้ำโรนมีความยาวทั้งสิ้น 813 กิโลเมตร แม่น้ำแยกออกเป็นสองแคว คือ "โรนใหญ่" (Grand Rhône) และ "โรนเล็ก" (Petit Rhône)
ดูเพิ่ม

แม่น้ำ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โรน
Waterways in France เก็บถาวร 2021-03-24 ที่ เวย์แบ็กแมชชีน
CNR เก็บถาวร 2010-02-11 ที่ เวย์แบ็กแมชชีน
สยามพารากอน

| --- | --- |
ด้านหน้าห้างสยามพารากอน ในเดือนมิถุนายน พ.ศ. 2566
th
ที่ตั้ง: 991/1 ถนนพระรามที่ 1 แขวงปทุมวัน เขตปทุมวัน กรุงเทพมหานคร
พิกัด: 13°44′47″N 100°32′6″E﻿ / ﻿13.74639°N 100.53500°E﻿ / 13.74639; 100.53500
เปิดให้บริการ: 9 ธันวาคม พ.ศ. 2548; 19 ปีก่อน (2548-12-09)
ผู้บริหารงาน: บริษัท สยามพารากอน ดีเวลลอปเม้นท์ จำกัด และ บริษัท สยามพารากอน รีเทล จำกัด โดย บริษัท สยามพิวรรธน์ จำกัด และ บริษัท เดอะมอลล์ กรุ๊ป จำกัด
พื้นที่ชั้นขายปลีก: 500,000 ตารางเมตร
จำนวนชั้น: 10 ชั้น (รวมชั้นใต้ดิน 2 ชั้น)
ที่จอดรถ: 4,000 คัน
ขนส่งมวลชน:  สยาม
เว็บไซต์: www.siamparagon.co.th
สยามพารากอน (อังกฤษ: Siam Paragon) เป็นหนึ่งในศูนย์การค้าสำคัญใจกลางกรุงเทพมหานคร บนพื้นที่บริเวณฝั่งตะวันออกเฉียงเหนือของย่านสยาม ถนนพระรามที่ 1 ในพื้นที่แขวงปทุมวัน เขตปทุมวัน บริหารงานโดย บริษัท สยามพิวรรธน์ จำกัด ร่วมทุนกับกลุ่มเดอะมอลล์ ในนาม บริษัท สยามพารากอน ดีเวลลอปเม้นท์ จำกัด และ บริษัท สยามพารากอน รีเทล จำกัด
สยามพารากอนเป็นศูนย์การค้าหลักของกลุ่มวันสยาม และเป็นศูนย์การค้าที่มีขนาดใหญ่ที่สุดในย่านสยาม และใหญ่เป็นอันดับที่ 4 ของประเทศไทย รองจากเซ็นทรัลเวิลด์ ไอคอนสยาม และเซ็นทรัล เวสต์เกต เน้นความสำคัญกับกลุ่มลูกค้าที่มีกำลังซื้อสูง, กลุ่มนักท่องเที่ยว, กลุ่มลูกค้าต่างชาติ และกลุ่มลูกค้าระดับกลางถึงบนในศูนย์การค้าเดียว อีกทั้งยังเป็นศูนย์การค้าที่เป็นคู่แข่งกับเซ็นทรัลเวิลด์ในย่านราชประสงค์โดยตรง เนื่องจากอยู่บริเวณใกล้เคียงกัน โดยมีวัดปทุมวนารามราชวรวิหารคั่นกลาง และยังเป็นห้างที่นำแบรนด์เนมดัง ๆ เข้ามาในไทย อาทิ ZARA Uniqlo แอร์เมส หลุยส์ วิตตอง
สยามพารากอนมีลูกค้าชาวไทยประมาณ 60% และชาวต่างชาติ 40% เป็นสถานที่ที่มีผู้แชร์ภาพผ่านอินสตาแกรมมากที่สุดในโลกในปี พ.ศ. 2556 และจากข้อมูลในปี พ.ศ. 2560 มีผู้มาเยี่ยมเยือนศูนย์การค้าเฉลี่ย 80,000–200,000 คน/วัน นักท่องเที่ยวต่างชาติที่มาเยือนอันดับ 1 คือ จีน รองลงมา คือ ญี่ปุ่น, เกาหลีใต้, อินเดีย และมาเลเซีย ตามลำดับ
จากข้อมูลในปี พ.ศ. 2554 สยามพารากอนใช้ไฟฟ้าราว 123 ล้านหน่วยต่อปี ซึ่งถือว่ามากกว่าจังหวัดแม่ฮ่องสอนในช่วงเวลาเดียวกันซึ่งมีประชากรราว 2.5 แสนคนและใช้ไฟฟ้า 65 ล้านหน่วย
ประวัติ

สยามพารากอนตั้งอยู่บนพื้นที่ทางทิศเหนือของถนนพระรามที่ 1 สร้างบนที่ดินส่วนหนึ่งของวังสระปทุม อันเป็นที่ดินพระราชมรดกของราชสกุลมหิดล ที่ได้รับพระราชทานจากพระบาทสมเด็จพระจุลจอมเกล้าเจ้าอยู่หัว สำหรับสร้างวังพระราชทานแก่สมเด็จพระมหิตลาธิเบศร อดุลยเดชวิกรม พระบรมราชชนก โดยเดิมนั้นที่ดินส่วนนี้เป็นสวนผลไม้ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า
ในเวลาต่อมา บริษัท บางกอกอินเตอร์คอนติเนนตอล โฮเต็ลส จำกัด (ต่อมาเปลี่ยนชื่อบริษัทเป็น บริษัท สยามพิวรรธน์ จำกัด เมื่อวันที่ 28 มกราคม พ.ศ. 2546) ได้ทำสัญญาเช่าที่ดินดังกล่าวจากสำนักพระราชวัง เพื่อก่อสร้าง โรงแรมสยามอินเตอร์คอนติเนนตัล ซึ่งถือเป็นโรงแรมแห่งแรกของไทยที่บริหารด้วยเครือโรงแรมของต่างประเทศ และในช่วงเวลาดังกล่าว สำนักงานจัดการทรัพย์สิน จุฬาลงกรณ์มหาวิทยาลัย ได้จัดตั้งสยามสแควร์ขึ้นบริเวณฝั่งตรงข้ามถนนพระรามที่ 1 ทำให้พื้นที่ทั้ง 2 ฝั่งของถนนพระรามที่ 1 ถูกเรียกรวมว่า "ย่านสยาม" ตั้งแต่ช่วงดังกล่าวมาจนถึงปัจจุบัน
เมื่อโรงแรมดำเนินกิจการมาครบ 30 ปี ครบกำหนดสัญญาเช่าในปี พ.ศ. 2538 และได้รับการขยายอายุสัญญาต่อไปอีก 30 ปี อีกทั้งมีโครงการพัฒนาอสังหาริมทรัพย์ขนาดใหญ่บนพื้นที่เดิมของโรงแรม เพื่อให้เหมาะสมกับมูลค่าของที่ดินที่เพิ่มสูงขึ้น จึงได้รื้อโรงแรมและสิ่งปลูกสร้างโดยรอบลง เพื่อพัฒนาเป็นศูนย์การค้าแห่งใหม่บนพื้นที่ดังกล่าว คือ ศูนย์การค้าสยามพารากอน โดยสยามพิวรรธน์ได้นำกลุ่มเดอะมอลล์มาร่วมลงทุนด้วย เดิมสยามพารากอนกำหนดเปิดให้บริการในปี พ.ศ. 2547 แต่ได้เลื่อนมาเป็นปีถัดมาคือปี พ.ศ. 2548 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงประกอบพิธีเปิดศูนย์การค้าเมื่อวันที่ 9 ธันวาคม พ.ศ. 2548
ในปี พ.ศ. 2558 สยามพิวรรธน์ได้รวมตัวกับกลุ่มธุรกิจสยามสแควร์ และบริษัท เอ็มบีเค จำกัด (มหาชน) ก่อตั้งสมาคมการค้าพลังสยามขึ้น เพื่อพัฒนาศูนย์การค้าในย่านสยามให้เป็นย่านค้าปลีกระดับโลก สยามพิวรรธน์จึงได้รับงบประมาณจำนวน 300 ล้านบาท เพื่อใช้ในการปรับปรุงพื้นที่ศูนย์อาหารบริเวณชั้น G ฝั่งทิศเหนือ โซน The Gourmet Garden ในสยามพารากอน โดยปรับปรุงแล้วเสร็จในช่วงเดือนพฤศจิกายน พ.ศ. 2559 และตั้งแต่ปี พ.ศ. 2564 สยามพารากอนได้ทยอยปรับปรุงอาคารครั้งใหญ่ โดยมีกำหนดแล้วเสร็จในช่วงกลางปี พ.ศ. 2567
การจัดสรรพื้นที่

สยามพารากอนเป็นอาคารสูง 8 ชั้น และชั้นใต้ดินอีก 2 ชั้น มีลิฟต์แก้วที่ใช้กระจกทั้งหมดเป็นแห่งแรกของประเทศไทย มีจำนวนลิฟต์ทั้งหมด 26 ตัว แบ่งเป็นลิฟต์แก้วแบบใช้กระจกทั้งหมด 2 ตัว, ลิฟต์แก้วแบบธรรมดา 2 ตัว, ลิฟต์ธรรมดา 22 ตัว, บันไดเลื่อน 88 ตัว, ทางเลื่อน 4 ตัว พื้นที่ใช้สอยประมาณ 500,000 ตารางเมตร และใช้เงินลงทุนมากกว่า 15,000 ล้านบาท ประกอบด้วยพื้นที่สำคัญดังนี้
การจัดสรรพื้นที่ > ห้างสรรพสินค้าพารากอน

ห้างสรรพสินค้าพารากอน (อังกฤษ: Paragon Department Store) เป็นห้างสรรพสินค้าในอาคารสยามพารากอน บริหารงานโดย บริษัท สยามพารากอน รีเทล จำกัด ซึ่งกลุ่มเดอะมอลล์เป็นผู้ถือหุ้นใหญ่ มีพื้นที่รวม 50,000 ตารางเมตร ภายในประกอบด้วยแผนกและร้านค้าย่อยต่าง ๆ
การจัดสรรพื้นที่ > ศูนย์การค้าพารากอน

ศูนย์การค้าพารากอน (อังกฤษ: Paragon Shopping Complex) เป็นศูนย์การค้าในอาคารสยามพารากอน บริหารงานโดย บริษัท สยามพารากอน ดีเวลลอปเม้นท์ จำกัด ซึ่งกลุ่มสยามพิวรรธน์เป็นผู้ถือหุ้นใหญ่ โดยโอบล้อมส่วนของห้างสรรพสินค้าทางทิศเหนือ ตะวันตก และใต้ ในลักษณะคล้ายรูปตัวแอล ภายในพื้นที่ศูนย์การค้า ประกอบด้วยร้านสินค้าลักชูรี ร้านค้าแฟชัน ร้านสินค้าเทคโนโลยี โชว์รูมรถยนต์ ร้านสินค้าเฟอร์นิเจอร์และของตกแต่งบ้าน ร้านอาหาร นอกจากนี้ยังเป็นที่ตั้งของร้านภูฟ้าผสมผสาน, ร้านหนังสือคิโนะคูนิยะ, เทสลา เอ็กซ์พีเรียนซ์ สโตร์ สาขาแรกในประเทศไทย, เอสซีบี เอ็กซ์ เน็กซ์ เทค ชุมชนด้านเทคโนโลยี และสถานออกกำลังกายฟิตเนส เฟิร์ส แพลทินัม ซึ่งสร้างบนพื้นที่เดิมของแคลิฟอร์เนีย ว้าว เอ็กซ์พีเรียนซ์ อีกด้วย[ต้องการอ้างอิง]
การจัดสรรพื้นที่ > ซูเปอร์มาร์เก็ตและร้านอาหาร

สยามพารากอน เป็นที่ตั้งของซูเปอร์มาร์เก็ต "กูร์เมต์ มาร์เก็ต" แห่งที่สองต่อจากเอ็มโพเรียม นอกจากนี้ยังมีโซนร้านอาหารต่างๆ อาทิ กูร์เมต์ อีทส์, เดอะ กูร์เมต์ การ์เดน, ฟู้ด พาสซาจ ออน โฟร์ธ เป็นต้น และยังมีร้านอาหารต่างๆ กระจายตัวโดยรอบศูนย์การค้า
การจัดสรรพื้นที่ > บางกอก ซี ไลฟ์ โอเชียนเวิลด์

สำหรับสวนสนุกในอดีต ดูที่ โอเชียนเวิลด์
พิพิธภัณฑ์สัตว์น้ำ ซี ไลฟ์ โอเชียน เวิลด์ กรุงเทพ หรือ บางกอก ซี ไลฟ์ โอเชียนเวิลด์ (อังกฤษ: Sea Life Bangkok Ocean World; ชื่อเดิม: สยามโอเชียนเวิลด์) เป็นพิพิธภัณฑ์สัตว์น้ำในอาคารสยามพารากอน บริหารงานโดย เมอร์ลิน เอ็นเตอร์เทนเมนท์ กรุ๊ป
การจัดสรรพื้นที่ > พารากอน ซีนีเพล็กซ์

พารากอน ซีนีเพล็กซ์ (อังกฤษ: Paragon Cineplex) เป็นโรงภาพยนตร์ในศูนย์การค้าสยามพารากอน บริหารงานโดย บริษัท สยาม ซีนีเพล็กซ์ จำกัด ในเครือเมเจอร์ ซีนีเพล็กซ์ โดยมีพื้นที่รวม 20,000 ตารางเมตร ออกแบบโดยร็อกเวลล์กรุ๊ป โดยมีโรงภาพยนตร์ย่อยจำนวน 16 โรง ซึ่งทั้งหมดใช้เครื่องฉายระบบเลเซอร์ ในจำนวนนี้มีโรงภาพยนตร์ระบบสกรีนเอ็กซ์, ซัมซุง โอนิกซ์, โฟร์ดีเอกซ์ ระบบละ 1 โรง โดยมีโรงภาพยนตร์สยามภาวลัย โดย กรุงไทยแอ๊กซ่า เป็นโรงภาพยนตร์ระบบดิจิทัลที่มีขนาดใหญ่ที่สุดในประเทศไทย ความจุ 1,164 ที่นั่ง ใช้เครื่องฉายเลเซอร์จากคริสทีย์ (Christie) เป็นแห่งแรกในประเทศไทย โดยชื่อของโรงภาพยนตร์เป็นชื่อได้รับพระราชทานจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งดำรงพระอิสริยยศเป็น สมเด็จพระเทพรัตนราชสุดา สยามบรมราชกุมารี มีความหมายว่า "ความสว่างเรืองรองแห่งสยาม" นอกจากนี้พารากอน ซีนีเพล็กซ์ ยังเป็นที่ตั้งของโรงภาพยนตร์กรุงศรี ไอแมกซ์ เลเซอร์ ซึ่งเป็นโรงภาพยนตร์ที่บริหารงานโดย บริษัท กรุงเทพไอแมกซ์เธียเตอร์ จำกัด โดยถือเป็นโรงภาพยนตร์ไอแมกซ์ที่มีขนาดใหญ่ที่สุดในประเทศไทย ด้วยความสูง 21 เมตร หรือเทียบเท่าอาคาร 8 ชั้น พร้อมกันนี้ในชั้นเดียวกันยังเป็นที่ตั้งของโถงกิจกรรมอินฟินิซิตี้ฮอลล์ และบลูโอ รึธึ่ม แอนด์ โบว์ล สาขาแรกในประเทศไทย
การจัดสรรพื้นที่ > พารากอน ฮอลล์

บทความหลัก: พารากอน ฮอลล์
พารากอนฮอลล์ (อังกฤษ: Paragon Hall, ชื่อเดิม: รอยัล พารากอน ฮอลล์) เป็นศูนย์แสดงสินค้าและการประชุมในสยามพารากอน บริหารงานโดย บริษัท สยามอัลไลแอนซ์ แมเนจเม้นท์ จำกัด ภายในประกอบด้วยห้องโถงใหญ่ 3 ห้อง (Paragon Hall 1–3) ขนาดตั้งแต่ 2,000 ถึง 2,828 ตารางเมตร โดย Paragon Hall 2–3 สามารถเชื่อมต่อกันเป็นห้องโถงขนาดใหญ่ เพื่อรองรับการจัดคอนเสิร์ตความจุ 5,000 คน หรือ แบบนั่งชมได้ 5,200 คน และห้องประชุมเล็กขนาด 40–300 ตารางเมตร อีก 6 ห้อง (Meeting Room 1–6) รองรับได้ตั้งแต่ 30–120 คนต่อห้อง ทั้งนี้ พารากอนฮอลล์ได้ปิดปรับปรุงตั้งแต่เดือนธันวาคม พ.ศ. 2566 และกลับมาเปิดให้บริการเมื่อเดือนพฤษภาคม พ.ศ. 2567
การจัดสรรพื้นที่ > พาร์ค พารากอน

พาร์ค พารากอน (อังกฤษ: Parc Paragon) ลานกิจกรรมที่สามารถเชื่อมตัวศูนย์การค้าเข้ากับสถานีสยามของรถไฟฟ้าบีทีเอส และสยามเซ็นเตอร์ได้ นอกจากนี้ยังเป็นที่ตั้งของจอแอลอีดีขนาดใหญ่ ซึ่งเชื่อมต่อกับจอแอลอีดีที่ติดตั้งบริเวณสยามเซ็นเตอร์ และอาคารจอดรถสยาม
การจัดสรรพื้นที่ > พื้นที่ในอดีต

สยามพารากอนเคยเป็นที่ตั้งของ คิดส์ซาเนีย กรุงเทพ (อังกฤษ: KidZania Bangkok) ศูนย์การเรียนรู้ในรูปแบบเมืองจำลองสำหรับเด็ก ลิขสิทธิ์จากประเทศเม็กซิโก ซึ่งสร้างในพื้นที่ที่เคยวางแผนเป็นโรงละครสยามโอเปร่า คิดส์ซาเนียปิดการให้บริการอย่างกะทันหันตั้งแต่เดือนพฤษภาคม พ.ศ. 2564 โดยที่ผู้บริหารของศูนย์การค้าไม่สามารถติดต่อกับเจ้าของโครงการได้ และพนักงานของคิดส์ซาเนียก็ถูกเลิกจ้างอย่างกะทันหันเช่นกัน อนึ่ง ผลประกอบการในปี พ.ศ. 2561-2562 ของคิดส์ซาเนีย กรุงเทพ ขาดทุนสะสม 68 ล้านบาท
การจัดสรรพื้นที่ > พื้นที่ใกล้เคียง

ในบริเวณใกล้เคียงยังมี โรงแรมสยาม เคมปินสกี กรุงเทพ (อังกฤษ: Siam Kempinski Bangkok) ตั้งอยู่ทางทิศเหนือของศูนย์การค้า โดยเป็นการร่วมทุนระหว่างสยามพิวรรธน์กับเครือโรงแรมและรีสอร์ท เคมปินสกีอาเก ประเทศเยอรมนี ภายในประกอบด้วยห้องพัก ห้องจัดเลี้ยง และร้านอาหาร โดยหนึ่งในนั้นคือร้าน "สระบัว บาย กิน กิน" ซึ่งเคยได้รับดาวมิชลินหนึ่งดวง
เหตุการณ์ที่มีผู้เสียชีวิต

วันที่ 25 พฤศจิกายน พ.ศ. 2559 มีผู้พลัดตกจากบันไดเลื่อนที่กำลังเคลื่อนอยู่ระหว่างชั้น M และ G ลงไปยังชั้น B บริเวณลานด้านหน้า บางกอก ซี ไลฟ์ โอเชียนเวิลด์ บาดเจ็บสาหัส ก่อนจะเสียชีวิตจากอาการบาดเจ็บในวันถัดมา
เหตุการณ์ที่มีผู้เสียชีวิต > เหตุกราดยิงที่สยามพารากอน

บทความหลัก: เหตุกราดยิงที่สยามพารากอน
ช่วงเย็นของวันที่ 3 ตุลาคม พ.ศ. 2566 เกิดเหตุกราดยิงโดยสุ่มภายในห้าง เป็นผลให้มีผู้เสียชีวิต 3 ราย บาดเจ็บ 4 คน ผู้ก่อเหตุเป็นเยาวชนชายวัย 14 ปี และถูกจับกุมหลังเกิดเหตุ
รางวัล

| ปี | รางวัล | สาขา | ผล |
| --- | --- | --- | --- |
| 2566 | Thailand Zocial Awards 2023 | Best Brand Performance on Social Media กลุ่มธุรกิจห้างสรรพสินค้า และศูนย์การค้า | ชนะ |
ระเบียงภาพ

ศูนย์อาหารในปี 2549 ก่อนการปรับปรุง
ทางเข้าศูนย์อาหารกูร์เมต์ อีทส์ ในปี 2563
เพดานกูร์เมต์ การ์เดน ออกแบบโดย กรกต อารมย์ดี
ชั้นเอ็ม
ชั้น 2 ก่อนการปรับปรุง
ชั้น 3 ก่อนการปรับปรุง
ฟู้ด พาสซาจ ออน โฟร์ธ
คิดส์ซาเนีย (พื้นที่ในอดีต)
แหล่งข้อมูลอื่น

สยามพารากอน
บางกอก ซี ไลฟ์ โอเชียนเวิลด์
พารากอนซีนีเพล็กซ์, คลังข้อมูลเก่าเก็บจากแหล่งเดิมเมื่อ 28 เมษายน 2006
รอยัล พารากอน ฮอลล์
| ด ค กกลุ่มเดอะมอลล์ |
| --- | --- | --- |
| เอ็มไลฟ์สโตร์ |  รามคำแหง  ท่าพระ  งามวงศ์วาน  บางแค  บางกะปิ  นครราชสีมา (โคราช)  |  |
| ดิ เอ็มดิสทริค |  เอ็มโพเรียม  เอ็มควอเทียร์  เอ็มสเฟียร์ ยูโอบีไลฟ์  |  |
| อื่น ๆ |  สยามพารากอน  สกายพอร์ต  แบงค็อก มอลล์ แบงค็อก อารีน่า  บลูเพิร์ล  |  |
ตัวเอียง หมายถึง กำลังก่อสร้าง
| ด ค กสยามพารากอน |
| --- | --- |
สถานที่สำคัญ:  บางกอก ซี ไลฟ์ โอเชียนเวิลด์  พารากอนซีนีเพล็กซ์  พารากอน ฮอลล์  สยามเคมพินสกี กรุงเทพ 
เหตุการณ์:  เหตุกราดยิง (2566) 
ดูเพิ่ม:  กลุ่มเดอะมอลล์  สยามพิวรรธน์ 
| ด ค กสมาคมการค้าพลังสยาม (SIAM Synergy) |
| --- | --- |
สมาชิก:  วันสยาม สยามพารากอน  สยามเซ็นเตอร์  สยามดิสคัฟเวอรี  เอ็มบีเคเซ็นเตอร์  สยามสแควร์ 
ส่วนเกี่ยวข้อง:  ย่านสยาม  สยามพิวรรธน์  กลุ่มมาบุญครอง  จุฬาลงกรณ์มหาวิทยาลัย  สำนักงานจัดการทรัพย์สิน จุฬาลงกรณ์มหาวิทยาลัย 
ช่วงทางเข้าหลัก
The Canal ก่อนการปรับปรุงในปี พ.ศ. 2559
เอ็กโซทีค ไทย (พื้นที่ในอดีต)
บางกอก ซี ไลฟ์ โอเชียนเวิลด์; ชื่อเดิม: สยามโอเชียนเวิลด์
บรรยากาศภายในรอยัล พารากอน ฮอลล์ ก่อนปรับปรุงเมื่อ พ.ศ. 2565
พระเจ้าบรมวงศ์เธอ กรมพระรามอิศเรศร

| พระเจ้าบรมวงศ์เธอ กรมพระรามอิศเรศร |
| --- | --- |
พระเจ้าบรมวงศ์เธอ ชั้น 1 พระองค์เจ้าชั้นเอก
ประสูติ: 3 พฤศจิกายน พ.ศ. 2332
สิ้นพระชนม์: 26 พฤศจิกายน พ.ศ. 2397 (65 ปี)
พระบุตร: 32 องค์
ราชสกุล: สุริยกุล
ราชวงศ์: จักรี
พระบิดา: พระบาทสมเด็จพระพุทธยอดฟ้าจุฬาโลกมหาราช
พระมารดา: เจ้าจอมมารดาเพ็งใหญ่ ในรัชกาลที่ 1
พระเจ้าบรมวงศ์เธอ กรมพระรามอิศเรศร (3 พฤศจิกายน พ.ศ. 2332 - 26 พฤศจิกายน พ.ศ. 2397) มีพระนามเดิมว่า พระองค์เจ้าชายสุริยา ประสูติเมื่อวันอังคาร เดือน 12 แรม 1 ค่ำ ปีระกา เอกศก จุลศักราช 1151 ตรงกับวันที่ 3 พฤศจิกายน พ.ศ. 2332 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาเพ็งใหญ่ และเป็นองค์ต้นราชสกุล สุริยกุล
ในปี พ.ศ. 2367 พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ สถาปนาขึ้นเป็น กรมหมื่นรามอิศเรศร และโปรดให้ว่าราชการความรับสั่งและความฎีกา ต่อมาวันที่ 25 พฤษภาคม พ.ศ. 2375 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ เลื่อนกรมขึ้นเป็น กรมขุนรามอิศเรศร และในวันที่ 1 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ เลื่อนกรมขึ้นเป็น กรมพระรามอิศเรศร สรรพเชษฐบรมวงศ์ ปฐมพงศภูวนาถ วรราชศักดิสมมุติ วิสุทธิเกียรติคุณ วิบุลยเดชบดินทร นรินทรบพิตร
พระเจ้าบรมวงศ์เธอ กรมพระรามอิศเรศร สิ้นพระชนม์เมื่อวันอาทิตย์ เดือนอ้าย ขึ้น 7 ค่ำ ปีขาล ฉศก จุลศักราช 1216 ตรงกับวันที่ 26 พฤศจิกายน พ.ศ. 2397 สิริพระชันษา 65 ปี นับเป็นพระราชโอรสในพระบาทสมเด็จพระพุทธยอดฟ้าจุฬาโลกมหาราชที่มีพระชันษาสูงที่สุด พระราชทานเพลิง ณ วัดสุวรรณารามราชวรวิหาร เมื่อวันที่ 12 พฤษภาคม พ.ศ. 2398
พระโอรส-พระธิดา

หม่อมเจ้าหญิงใหญ่ สุริยกุล (ไม่มีข้อมูล - 7 กันยายน พ.ศ. 2448)
หม่อมเจ้าชายหนู สุริยกุล (พ.ศ. 2362 - พ.ศ. 2446)
หม่อมเจ้าหญิงกลาง สุริยกุล
หม่อมเจ้าหญิงประไภ สุริยกุล
หม่อมเจ้าหญิงพยอม สุริยกุล (ไม่มีข้อมูล - 15 เมษายน พ.ศ. 2452)
หม่อมเจ้าหญิงหรีด สุริยกุล (พ.ศ. 2374 - 3 ตุลาคม พ.ศ. 2434)
หม่อมเจ้าชายสุนทรรส สุริยกุล
หม่อมเจ้าชายประทม สุริยกุล (พ.ศ. 2375 - 26 กรกฎาคม พ.ศ. 2428)
หม่อมเจ้าหญิงริต สุริยกุล (ไม่มีข้อมูล - พ.ศ. 2435)
หม่อมเจ้าชายนิ่ม สุริยกุล (พ.ศ. 2380 - 4 กันยายน พ.ศ. 2421)
หม่อมเจ้าหญิงเสงี่ยม สุริยกุล (พ.ศ. 2380 - 21 ธันวาคม พ.ศ. 2459)
หม่อมเจ้าหญิงถนอม อิศรเสนา (สุริยกุล) เสกสมรสกับ หม่อมเจ้าจันตรี อิศรเสนา มีบุตรคือ หม่อมราชวงศ์รัด อิศรเสนา
หม่อมเจ้าหญิงสงสาร สุริยกุล (ไม่มีข้อมูล - 11 มิถุนายน พ.ศ. 2446)
หม่อมเจ้าหญิงเครือวัน สุริยกุล
หม่อมเจ้าหญิงเล็ก สุริยกุล
หม่อมเจ้าหญิงลม้าย สุริยกุล (พ.ศ. 2384 - 2 กันยายน พ.ศ. 2460)
หม่อมเจ้าชายเจ๊ก สุริยกุล
หม่อมเจ้าหญิงเล็ก สุริยกุล
หม่อมเจ้าหญิงสุ่ม สุริยกุล (พ.ศ. 2387 - 17 ธันวาคม พ.ศ. 2457)
หม่อมเจ้าชายหนู สุริยกุล (พ.ศ. 2390 - 4 มกราคม พ.ศ. 2462)
หม่อมเจ้าชายจำเริญ สุริยกุล (ไม่มีข้อมูล - พ.ศ. 2462)
หม่อมเจ้าชายภุชฌงค์ สุริยกุล
หม่อมเจ้าหญิงสวัสดิ สุริยกุล (พ.ศ. 2393 - 5 สิงหาคม พ.ศ. 2420)
หม่อมเจ้าชายจัน สุริยกุล
หม่อมเจ้าหญิงกลิ่น สุริยกุล (ไม่มีข้อมูล - 18 พฤศจิกายน พ.ศ. 2429)
หม่อมเจ้าหญิงเป้า สุริยกุล (10 มิถุนายน พ.ศ. 2394 - 9 กุมภาพันธ์ พ.ศ. 2463)
หม่อมเจ้าหญิงชุ่ม สุริยกุล
หม่อมเจ้าหญิงพร้อม สุริยกุล
หม่อมเจ้าชายอินทนิล สุริยกุล เสกสมรสกับหม่อมเจ้าหญิงทับทิม สุริยกุล (ราชสกุลเดิม นิลรัตน) พระธิดาในพระเจ้าบรมวงศ์เธอ กรมหมื่นอลงกฎกิจปรีชา มีธิดา คือ
หม่อมราชวงศ์หญิงละม้าย สุริยกุล หม่อมในพระเจ้าบรมวงศ์เธอ กรมหลวงพรหมวรานุรักษ์
หม่อมราชวงศ์หญิงนวม สุริยกุล
หม่อมเจ้าชายสุด สุริยกุล มีหม่อมชื่อหม่อมจั่น สุริยกุล ณ อยุธยา มีโอรสธิดา 3 คน คือ
หม่อมราชวงศ์ชาย สุริยกุล
หม่อมราชวงศ์หญิงปี สุริยกุล
หม่อมราชวงศ์หญิงวงศ์ สุริยกุล
หม่อมเจ้าชายถมยา สุริยกุล มีโอรส คือ
หม่อมราชวงศ์ไล้ สุริยกุล สมรสกับ หม่อมเจ้าเฉลิม กุญชร พระธิดาในกรมพระพิทักษ์เทเวศร์ มีบุตรธิดา 3 คน คือ
ร้อยเอก หลวงวรภักดิ์ภูบาล (หม่อมหลวงอาจ สุริยกุล) สมรสกับหม่อมราชวงศ์เบ็ญรัตน์ หัสดินทร ธิดา พลตรี หม่อมเจ้าสีไสยเฉลิมศักดิ์ หัสดินทร มีบุตรธิดา 4 คน คือ
นางสุรัตนา ศรีวรรณยศ
นายอาจิต สุริยกุล ณ อยุธยา สมรสกับ นางสาวอัมพวัน กุญชร ณ อยุธยา
นางวนิดา กีรติบุตร สมรสกับ นายประเทือง กีรติบุตร
นางสุมาลี กิจการ สมรสกับ นาวาตรีบุญชุบ กิจการ
และมีบุตรกับนางแก้วอีก 3 คน คือ
นายอุกฤษ สุริยกุล ณ อยุธยา
นายอุทัย สุริยกุล ณ อยุธยา
นางสาวเอื้อม สุริยกุล ณ อยุธยา
ร้อยโท หม่อมหลวงเลื่อน สุริยกุล
หม่อมหลวงแฉล้ม อุปถัมภ์นรารมณ์
หม่อมเจ้าชายทับทิม สุริยกุล (ไม่มีข้อมูล - สมัยรัชกาลที่ 5) รับราชการทหารประจำการอยู่ในพระบรมมหาราชวัง แต่ถูกวางยาพิษจนถึงแก่ชีพิตักษัยเมื่อต้นรัชกาลที่ 5 มีโอรสและธิดา ได้แก่
เจ้าจอมหม่อมราชวงศ์ประดับ สุริยกุล ในรัชกาลที่ 5
หม่อมราชวงศ์คล้อย สุริยกุล สมรสกับจิ๋ว (สกุลเดิม ธนภูมิ) มีบุตรธิดา คือ
หม่อมหลวงเคลิ้ม สุริยกุล
หม่อมหลวงทรัพย์ สุริยกุล
หม่อมหลวงสิทธิ์ สุริยกุล
พระอิสริยยศ

| ธรรมเนียมพระยศของ พระเจ้าบรมวงศ์เธอ กรมพระรามอิศเรศร |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
3 พฤศจิกายน พ.ศ. 2332 - 7 กันยายน พ.ศ. 2352 : พระเจ้าลูกยาเธอ พระองค์เจ้าสุริยา
7 กันยายน พ.ศ. 2352 - พ.ศ. 2367 : พระเจ้าน้องยาเธอ พระองค์เจ้าสุริยา
พ.ศ. 2367 - 21 กรกฎาคม พ.ศ. 2367 : พระเจ้าน้องยาเธอ กรมหมื่นรามอิศเรศร
21 กรกฎาคม พ.ศ. 2367 - 25 พฤษภาคม พ.ศ. 2375 : พระเจ้าบรมวงศ์เธอ กรมหมื่นรามอิศเรศร
25 พฤษภาคม พ.ศ. 2375 - 1 สิงหาคม พ.ศ. 2394 : พระเจ้าบรมวงศ์เธอ กรมขุนรามอิศเรศร
1 สิงหาคม พ.ศ. 2394 - 26 พฤศจิกายน พ.ศ. 2397 : พระเจ้าบรมวงศ์เธอ กรมพระรามอิศเรศร สรรพเชษฐบรมวงศ์ ปฐมพงศภูวนาถ วรราชศักดิสมมุติ วิสุทธิเกียรติคุณ วิบุลยเดชบดินทร นรินทรบพิตร
แย้มปีนัง

| แย้มปีนัง |
| --- | --- |

แย้มปีนัง

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Apocynaceae
สกุล:: Strophanthus
สปีชีส์:: S. gratus
ชื่อทวินาม
Strophanthus gratus (Wall. and Hook.) Baill.

ชื่อพ้อง
 Roupellia grata Wall. & Hook.  Roupalia grata (Wall. & Hook.) T.Moore & Ayres  Strophanthus stanleyanus Hook.  Strophanthus glaber Cornu ex Holmes  Nerium guineense Brongn. ex Perrot & Vogt  Strophanthus chopraie M.R.Almeida
แย้มปีนัง (ชื่อวิทยาศาสตร์: Strophanthus gratus (Wall. and Hook.) Baill.) มีชื่อพื้นเมือง เช่น บานทน และ หอมปีนัง เป็นไม้ที่มีดอกหอมแรง แย้มปีนังเป็นไม้พุ่ม แตกกิ่งมาก ลำต้นตั้งตรง ใบเดี่ยว เรียงตรงข้าม รูปวงรีแกมขอบขนาน ใบดกทึบ ค่อนข้างหนา ผิวเรียบมัน สีเขียวเข้ม ท้องใบสีเขียวปนม่วง ดอกช่อ ออกที่ปลายกิ่ง ดอกย่อย 5-20 ดอก กลิ่นหอม กลีบดอกสีม่วงแกมชมพู เชื่อมติดกันเป็นรูประฆัง ผลเป็นฝัก รูปเรียวยาว เมล็ดสีน้ำตาล มีขน ขึ้นง่ายในดินทั่วไป ออกดอกตลอดปี หากปลูกในที่ร่มมากจะกลายเป็นไม้เลื้อยได้
เมล็ด มีสารที่ออกฤทธิ์กระตุ้นหัวใจ คือสาร ouabain มีความเป็นพิษสูงไม่ควรรับประทาน หากเข้าสู่ร่างกาย ทำให้คลื่นไส้ ท้องเสีย หัวใจเต้นแรง และเร็ว ต้องรีบทำให้อาเจียน และนำส่งโรงพยาบาลทันที
ระเบียงภาพ

ลักษณะดอกในมุมต่างๆ
แย้มปีนัง
แย้มปีนัง
แย้มปีนัง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แย้มปีนัง
ข้อมูลที่เกี่ยวข้องกับ Strophanthus gratus ที่วิกิสปีชีส์
เบิร์ดออฟเพรย์

"เบิร์ดออฟเพรย์" เป็นเพลงโดยซือแฟร์บลัต วงออลเทอร์นาทิฟร็อกสัญชาติยูเครน ซึ่งประพันธ์โดยวาเลนติน เลชชินสกึย ดานึยโย เลชชินสกึย และเฟดิร์ โคดาคอฟ เพลงนี้วางจำหน่ายเมื่อวันที่ 24 มกราคม ค.ศ. 2025 และจะเป็นตัวแทนของยูเครนในการประกวดเพลงยูโรวิชันปี 2025
การประกวดเพลงยูโรวิชันปี 2025 > วิดบีร์ 2025

วิดบีร์ 2025 เป็นการประกวดเพลงระดับชาติซึ่งใช้คัดเลือกเพลงจากยูเครนสำหรับการประกวดเพลงยูโรวิชันปี 2025 โดยครั้งนี้จัดเป็นครั้งที่เก้า การประกวดประกอบด้วยรอบชิงชนะเลิศในวันที่ 8 กุมภาพันธ์ ค.ศ. 2025 และจัดขึ้นที่เคียฟ การประกวดจะจัดขึ้นในสามเวที เวทีแรก ศิลปินและนักแต่งเพลงมีโอกาสสมัครเข้าร่วมการแข่งขันโดยใช้แบบฟอร์มออนไลน์ โดยมีศิลปิน 20 รายที่ผ่านเข้ารอบสุดท้ายและประกาศผลในวันที่ 11 ธันวาคม ค.ศ. 2024 ขั้นที่สองจะเป็นการคัดเลือกศิลปินที่ผ่านเข้ารอบสุดท้ายโดยเข้าร่วมการออดิชั่นตามกำหนด โดยจะมีการคัดเลือกศิลปินสูงสุด 9 ราย ในขณะที่ศิลปินเพิ่มเติมอีก 1 รายจะได้รับการคัดเลือกจากการคัดเลือกออนไลน์ รอบชิงชนะเลิศที่ถ่ายทอดสดทางโทรทัศน์ในเดือนกุมภาพันธ์ ค.ศ. 2025 ประกอบไปด้วยทีมต่างๆ ที่แข่งขันเพื่อเป็นตัวแทนของยูเครนในบาเซิล ผู้ชนะได้รับการคัดเลือกโดยพิจารณาจากคะแนนโหวตของประชาชนและคณะกรรมการ ซึ่งคณะกรรมการจะคัดเลือกโดยประชาชน
หลังจากผ่านขั้นตอนการคัดเลือกเบื้องต้น ในวันที่ 20 ธันวาคม ค.ศ. 2024 ซือแฟร์บลัตได้รับการยืนยันให้เป็นหนึ่งใน 10 ผู้เข้ารอบสุดท้ายของการแข่งขันด้วยเพลง "เบิร์ดออฟเพรย์" ซือแฟร์บลัตได้แสดงเบิร์ดออฟเพรย์ในการแข่งขันเมื่อวันที่ 8 กุมภาพันธ์ ค.ศ. 2025 และคะแนนโหวตรวมของสาธารณชนและคณะกรรมการได้ตัดสินให้พวกเขาเป็นผู้ชนะและเป็นตัวแทนระดับประเทศในการประกวดเพลงยูโรวิชันปี 2025 ซึ่งจะจัดขึ้นที่เมืองบาเซิล
การประกวดเพลงยูโรวิชันปี 2025 > ในยูโรวิชัน

การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ยูเครนได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "เบิร์ดออฟเพรย์" | 2:59 |
โรงพยาบาลกลาง

| โรงพยาบาลกลาง |
| --- | --- |
Klang Hospital


ประเภท: โรงพยาบาลตติยภูมิชั้นสูง
ที่ตั้ง: ถนนหลวง แขวงป้อมปราบ เขตป้อมปราบศัตรูพ่าย กรุงเทพมหานคร 10100
ข้อมูลทั่วไป
ก่อตั้ง: 7 กรกฎาคม พ.ศ. 2443; 124 ปีก่อน (2443-07-07)
สังกัด: สำนักการแพทย์ กรุงเทพมหานคร
โรงเรียนแพทย์: สำนักวิชาแพทยศาสตร์ มหาวิทยาลัยแม่ฟ้าหลวง
ความร่วมมือ: สำนักวิชาแพทยศาสตร์ มหาวิทยาลัยแม่ฟ้าหลวง
รับรอง: สถาบันรับรองคุณภาพสถานพยาบาล
ผู้อำนวยการ: นายแพทย์อรรถพล เกิดอรุณสุขศรี
จำนวนเตียง: 483 เตียง
แพทย์: 132 คน
เว็บไซต์: โรงพยาบาลกลาง
โรงพยาบาลกลาง (อังกฤษ: Klang Hospital) เป็นโรงพยาบาลตติยภูมิขั้นสูงขนาด 500 เตียง มี 21 ชั้น สังกัดสำนักการแพทย์ กรุงเทพมหานคร ตั้งอยู่บนถนนหลวง แขวงป้อมปราบ เขตป้อมปราบศัตรูพ่าย กรุงเทพมหานคร และเป็นศูนย์แพทยศาสตรศึกษาชั้นคลินิก สถาบันสมทบเพื่อการผลิตแพทย์ให้กับสำนักวิชาแพทยศาสตร์ มหาวิทยาลัยแม่ฟ้าหลวง
ประวัติ

เริ่มการก่อสร้างเมื่อ วันที่ 20 มิถุนายน พ.ศ. 2441 สำหรับสร้างเป็นโรงพยาบาล สำหรับรักษาหญิงโสเภณีกับประชาชน แต่เมื่อสร้างโรงพยาบาลเสร็จ กรมสุขาภิบาล กระทรวงนครบาลไม่มีงบประมาณ ในการดำเนินการต่อ โรงพยาบาลกรมพลตระเวนหรือโรงพยาบาลตำรวจในขณะนั้น ได้ขอเช่าเรือนโรงพยาบาลใช้รักษาหญิงโสเภณีของกรมสุขาภิบาล ซึ่งยังตอนนั้นยังไม่ได้เปิดให้บริการ ดังนั้นจึงใช้ชื่อโรงพยาบาลว่า โรงพยาบาลกรมพลตระเวน เปิดให้บริการแก่พลตระเวนและผู้ป่วยจากคดีต่าง ๆ ในวันที่ 7 กรกฎาคม พ.ศ. 2443 แต่เมื่อเปิดก็มีพลเรือนมารับการรักษาอีกด้วย ปัจจุบัน โรงพยาบาลกลางมีอายุครบ 121 ปี เป็นสถานที่ให้บริการบำบัดรักษาผู้ป่วย สร้างเสริมสุขภาพอนามัย และป้องกันโรค ตลอดจนส่งเสริม สนับสนุน ค้นคว้าวิจัยทางการแพทย์ และปฏิบัติงานร่วมกับส่วนราชการอื่นที่เกี่ยวข้อง หรือได้รับมอบหมาย โดยได้มีการปรับปรุงพัฒนาการบริการให้ทันสมัย โดยเน้นบริการที่ดีเลิศ (Best Service) ตลอดจนปรับปรุงฟื้นฟูสภาพแวดล้อม และบรรยากาศทั้งภายในอาคาร และรอบโรงพยาบาลให้ดีขึ้นเพื่อคุณภาพชีวิตที่ดีแก่ผู้รับบริการ ตลอดจนตอบสนองนโยบายของรัฐ ในการให้บริการด้านการแพทย์ และสาธารณสุขแก่ประชาชนอย่างทั่วถึง และมีประสิทธิภาพโดยการสร้างอาคารอเนกประสงค์ 20 ชั้น เพื่อทดแทนอาคารเก่าด้วยเงินงบประมาณ 780 ล้านบาท โดยได้รับพระราชชื่ออาคารแห่งนี้ว่า "อาคารอนุสรณ์ 100 ปี"
ศูนย์และศูนย์ความเป็นเลิศทางการแพทย์

ศูนย์จักษุวิทยา
ศูนย์ผ่าตัดกระดูกและข้อ
ศูนย์ศัลยกรรมโรคอ้วน
ศูนย์ส่องกล้องและผ่าตัดผ่านกล้องระบบทางเดินอาหาร
ศูนย์แพทยศาสตรศึกษาชั้นคลินิก

ตามที่สำนักการแพทย์ กรุงเทพมหานคร ได้ลงนามความร่วมมือร่วมกับสำนักวิชาแพทยศาสตร์ มหาวิทยาลัยแม่ฟ้าหลวง ในการร่วมผลิตแพทย์เพื่อแก้ไขปัญหาการขาดแคลนแพทย์ของประเทศไทย เมื่อวันที่ 13 มิถุนายน พ.ศ. 2555 และได้กำหนดให้โรงพยาบาลกลาง เป็นสถาบันร่วมผลิตแพทย์ทำหน้าที่จัดการเรียนการสอนนักศึกษาแพทย์ในชั้นคลินิกเครือข่ายความร่วมมือกับสำนักวิชาแพทยศาสตร์ มหาวิทยาลัยแม่ฟ้าหลวง
หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลกลาง จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยแม่ฟ้าหลวง ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต ( พ.บ.):  มหาวิทยาลัยแม่ฟ้าหลวง
ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6):  มหาวิทยาลัยแม่ฟ้าหลวง  ศูนย์แพทยศาสตรศึกษาชั้นคลินิก โรงพยาบาลกลาง